Frida – med hjertet i hånden

Frida – med hjertet i hånden er en norsk spillefilm fra 1991. Filmen er en oppfølger til den populære novellefilmen Frida, som ble sendt i ungdomsprogrammet Midt i smørøyet i 1989, og i produksjonsmessig kronologi er den også en oppfølger til novellefilmen Frida og det urolige hjertet, som ble innspilt før, men vist etter, denne filmen. Som i de to forgjengerne blir rollen som Frida spilt av Maria Kvalheim, mens manus er av Torun Lian og regi ved Berit Nesheim.

Senere samme år skrev Lian en ungdomsroman med samme navn basert på filmen.

 Handling 
Frida på 13 år har i løpet av sommerferien oppdaget en bok av psykoanalytikeren Erich Fromm med tittelen «Om kjærlighet». Med den som referanse forsøker hun å forbedre kjærlighetslivet til både vennene sine og sin fraskilte mor - med stort sett katastrofale resultater. Frida er veldig opptatt av kjærlighet, og forelsker seg stadig vekk. Kristian, hennes beste venn og nabo følger oppgitt med på hennes drømmer og tanker. Men kjærligheten virker på mystiske måter...

 Mottagelse 
Filmen ble godt tatt i mot av både publikum og kritikere, og vant en rekke priser, deriblant Amandaprisen for beste norske kinofilm og Filmkritikerprisen til Torun Lian for manuskriptet. Den gikk også helt til topps i den italienske Giffoni-festivalen, hvor Maria Kvalheim dessuten fikk prisen for beste kvinnelige hovedrolle.VG - «Frida» og nye «Lakki» til topps (11.08.1992, s.47)

Anmelderne i Dagsavisen og Dagbladet gav den terningkast fem, mens VG og Aftenposten gav den fire.

Frida var en av ytterst få norske filmer som ble en publikumsuksess i 1991 og den eneste som klarte å hamle opp med de store utenlandske filmene. Filmen spilte inn over åtte millioner kroner bare i 1991.VG - SVART ÅR FOR NORSK FILM (03.01.1992 - Side: 36) «I fjor er det bare en, nemlig filmen om den sjarmerende, men uspiselige Oslovest-jenta «Frida» i Maria Kvalheims skikkelse, som hamlet opp med de utenlandske storfilmene Ensom suksess Hittil har den spilt inn 8,2 millioner»

 TV-versjonen 
Frida – med hjertet i hånden ble også redigert om til en TV-serie i fem episoder og sendt på NRK. Serien hadde premiere den 18. oktober 1992 og ble sendt på søndagskveldene. Hele serien finnes nå gratis tilgjengelig gjennom NRKs nett-TV.

 Rolleliste 
 Rolle  Skuespiller Frida  Maria Kvalheim Ellinor Svendsen  Elsa Lystad Karl  Helge Jordal Bente, Fridas mor  Ellen Horn Lærer Skar  Jan Hårstad Kristian  Andreas Bratlie Kaisa  Cathrine Bang Nils  Erik Magnus Ekjord Geir  Robert Fiskvik Andreas  Lasse Halvorsen Raymond  Christoffer Haug Fridas far  Erik Hivju Lars  Fritjof Nielsen Martin  Kristian Mejdell Nissen Anne  Åsa Vartdal  Camilla  Elisabeth Eide Olsen Mors beiler  Nils Vogt

Rollefigurene fra novellefilmene spilles av de samme skuespillerne her - med unntak av Fridas mor, som var spilt av Marit Østbye i novellefilmene, men som i filmen spilles av Ellen Horn.

 Referanser 

 Eksterne lenker 

 TV-serieversjonen av Frida – med hjertet i hånden i NRK Nett-TV

Kategori:Filmer fra 1991
Kategori:Norske filmer fra 1990-årene
Kategori:Norske dramakomedier
Kategori:Norske romantiske filmer
Kategori:Norske ungdomsfilmer
Kategori:Filmer basert på bøker
Kategori:Amanda for beste norske film
Kategori:Norskspråklige filmer
Kategori:Vinnere av Sølvklumpen
Kategori:Norske Oscar-kandidater